นักวิทยาศาสตร์ชี้ ยาสูบไร้ควัน มีสารทำให้เกิดโรคมะเร็งมากกว่าที่คาดไว้
นักวิทยาศาสตร์ และนักวิจัยศึกษาและหาหลักฐานมาชี้ให้เห็นถึงอันตราย ของการสูบบุหรี่นั้นมาหลายปีแล้ว ขณะนี้ นักเคมีได้ทำการวิเคราะห์ครั้งใ
ขณะที่การเคี้ยวยาสูบ ไม่ทำให้เสี่ยงต่อการเป็นโรคมะเร็งที่ปอดมากขึ้นแต่ผู้ที่เคี้ยวยาสูบเสี่ยงต่อการเป็นโรคมะเร็งอย่างเช่นที่ลำคอ ปากและลิ้นมากขึ้นอย่างไรก็ตาม การเคี้ยวยาสูบกำลังแพร่หลายออกไปในขณะที่ผู้สูบบุหรี่เปลี่ยนวิธีการใช้ยาสูบทั้งนี้เพราะสำคัญผิดคิดว่าการเคี้ยวยาสูบปลอดภัยกว่าการสูบบุหรี่ นักเคมีที่มหาวิทยาลัยมินเนโซต้า อีรีนาสเตปานอฟกล่าวว่านักวิจัยทราบว่าสารเคมีที่ทำให้เกิดโรคมะเร็งจากการสูบบุหรี่นั้นมีชนิดไหนบ้างแต่พวกเขาไม่ทราบเกี่ยวกับสารที่ทำให้เกิดโรคมะเร็งทั้งหมดที่มีอยู่ในยาสูบไร้ควันสารเคมีกลุ่มหนึ่งคือ Polycyclic aromatic hydrocarbons หรือเรียกย่อๆว่า PAHs เป็นสารที่ทำให้เกิดโรคมะเร็งมากทีเดียวนักเคมี อีรีนา สเตปานอฟ กล่าวว่า นักวิทยาศาสตร์ทราบว่าสารดังกล่าว เกิดขึ้นระหว่างที่เส้นยาสูบในบุหรี่กำลังถูกเผาไหม้และมีส่วนทำให้เกิดโรคมะเร็ง ที่ปอดของผู้สูบบุหรี่นักเคมีผู้นั้นกล่าวด้วยว่า การใช้ยาสูบไร้ควันไม่เกี่ยวข้องกับการจุดยาสูบจึงไม่มีคนสนใจทำการค้นคว้าเกี่ยวกับสาร PAH ในยาสูบไร้ควัน แต่นักเคมี อีรีนาสเตปานอฟอยากรู้ว่าสารไฮโดรคาร์บอนเหล่านั้น มีอยู่ในยาสูบไร้ควันจริงไหมและมีอยู่กี่ชนิด?เธอนำยาสูบประเภทที่ใช้เคี้ยวซึ่งครองตลาดยาสูบในสหรัฐไว้แปดสิบกว่าเปอร์เซ็นต์มาวิเคราะห์และรู้สึกปลาดใจที่พบว่าสารPAH ในยาสูบไร้ควันมีปริมาณมากทีเดียว นักเคมี อีรีนา สเตปานอฟกล่าวไว้ตอนนี้ว่า "เมื่อมีการเตรียมยาสูบสำหรับทำเป็นยาสูบไร้ควันเขาจะใช้กรรมวิธีที่เรียกว่าการรมไฟช่วย ตามกรรมวิธีที่ว่านี้เขาเอายาสูบมารมบนกองฟืนที่ไฟลุกโชนและเป็นที่ทราบกันอยู่แล้วว่ากรรมวิธีนั้นทำให้เกิดสารPAH เยอะทีเดียว ดังนั้น เราเห็นได้ชัดว่าตอนทำยาสูบไร้ควันนั้น ยาสูบมีสาร PAHปนเปื้อนมาแล้ว" นักเคมี อีรีนา สเตปานอฟ กล่าวว่างานขั้นต่อไปของเธอก็คือศึกษาเกี่ยวกับยาสูบไร้ควันชนิดต่างๆและนำมาเปรียบเทียบกันดูว่าชนิดไหนมีสาร PAH มากน้อยแค่ไหน เธอนำผลงานวิจัยชิ้นนี้มาเสนอต่อที่ประชุม ของสมาคมเคมีภัณฑ์แห่งอเมริกาเมื่อไม่กี่วันมานี้เอง อนึ่ง รายงานที่โพสท์ใน เวบไซต์ bmj.comระบุว่า คณะนักวิจัยซึ่งมีนายแพทย์ เปาโล บอฟเฟตตาแห่งสำนักการวิจัยระหว่างประเทศเกี่ยวกับโรคมะเร็ง ซึ่งตั้งอยู่ที่ฝรั่งเศสพบว่า ในหมู่ผู้ใช้ยาสูบไร้ควันนั้นเสี่ยงต่อการเสียชีวิตด้วยโรคหัวใจกำเริบมากกว่าผู้ที่ไม่ใช้ ในหมู่ผู้ที่เกิดอาการหัวใจกำเริบนั้นเกิดจากยาสูบไร้ควันเสีย0.5 เปอร์เซ็นต์ในสหรัฐและ 5.6 เปอร์เซ็นต์ในสวีเดน นอกจากนี้ยาสูบไร้ควันยังเป็นสาเหตุให้คนเสียชีวิตด้วยอาการเส้นเลือดหัวใจและสมองอุดตัน 1.7 เปอร์เซ็นต์ในสหรัฐและ 5.4เปอร์เซ็นต์ในสวีเดนด้วย